Toeka se dae: Die Nakop-grenspos | Weg
Uit die argief: Smuts Jacobs van Louis Trichardt het gereeld saam met sy gesin in die middel jare sestig in die destydse Suidwes vakansie gehou. Daardie jare was die hoofroete tussen die Noord-Kaap en Namibië net grondpad.
Nakop was altyd ons stilhouplek, al was dit net om bene te rek of iets te eet – dit was 'n lang pad van Louis Trichardt af!
Vir ons as kinders was dit 'n byna magiese ervaring: Aan die ander kant van dié bordjie was jy in Suidwes-Afrika en dít het jou aansien by jou maats verhoog om te kon sê jy was al in 'n ander land.
Hierdie artikel het oorspronklik in Weg # 153 (Julie 2017) verskyn. Ons probeer nuwe inligting bywerk, maar feite en geite kon intussen verander het – laat weet gerus by digitaal@weg.co.za as jy so iets raaksien.